খুলনা প্রতিনিধি : আগামী ৩ এপ্রিল খুলনার ফুলতলা, ডুমুরিয়া, রূপসা ও তেরখাদা উপজেলার ২৯ ইউনিয়নে নির্বাচন অনুষ্ঠিত হবে। এসব ইউনিয়নের অধিকাংশ স্থানে বিএনপি-জামায়াত জোট সমর্থিত প্রার্থীদেরকে বিজয়ী করার লে দল দুটির নেতারা ঐক্যমত পোষণ করেছেন। জোটের মধ্যে ঐক্য থাকলে চেয়ারম্যান  প্রার্থীদের বিজয় নিশ্চিত করা যাবে বলে মনে করছেন তারা। আগামীতে সরকার বিরোধী আন্দোলন জোরদার করতে এবং সরকারের বিরুদ্ধে জনগনের অনাস্থা প্রমানে ইউপি নির্বাচনকেই মধ্যবর্তী নির্বাচন হিসেবে গণ্য করছে চারদলীয় জোট। বুধবার দুপুরে খুলনা মহানগর জামায়াতে ইসলামী কার্যালয়ে নির্বাচন সংক্রান্ত বিষয়ে এক বৈঠক অনুষ্ঠিত হয়েছে বলে নির্ভরযোগ্য সূত্রে জানা গেছে। বৈঠকে ২৯ মার্চ অনুষ্ঠিত হয়ে যাওয়া ৩৯ ইউপির নির্বাচনী ফলাফলের আলোকে পরবর্তী নির্বাচনে জোটবদ্ধভাবে করনীয় নির্ধারন হয়। বৈঠক সূত্র জানায়, ডুমুরিয়া উপজেলার ধামালিয়া ইউনিয়নে জামায়াত  সমর্থিত প্রার্থী মাওলানা আবু জাফরকে সমর্থন দিয়েছে বিএনপি। ফুলতলা সদর ইউনিয়নেও জামায়াতের মাওলানা রফিকুল ইসলামের প্রতি সমর্থন জানায় বিএনপি। অপরদিকে, ফুলতলার আটরা গিলাতলায় বিএনপি সমর্থিত শেখ হারুন-অর-রশীদকে এবং জামিরায় বিএনপি সমর্থিত ড. মামুন রহমানকে সমর্থন জানায় জামায়াত। এছাড়া রূপসা, তেরখাদা, ডুমুরিয়া ও ফুলতলার অন্য সকল ইউনিয়নে বিএনপির সমর্থিত প্রার্থীদের প্রতি সমর্থন প্রকাশ করেছে জামায়াত। বৈঠকে উপস্থিত একাধিক সূত্র নাম প্রকাশ না করার শর্তে এ খবরের সত্যতা নিশ্চিত করেন। জানা গেছে, বিএনপির চেয়ারপার্সনের উপদেষ্টা  এম নূরুল ইসলাম দাদু ভাই সভায় সভাপতিত্ব করেন। সভায় বিএনপির পে মহানগর কমিটির সভাপতি নজরুল ইসলাম মঞ্জু এমপি, জেলা কমিটির সাধারন সম্পাদক অ্যাড. শফিকুল আলম মনা, মনিরুজ্জামান মন্টু, মেহেদী হাসান দীপু, কামরুজ্জামান টুকু, আশরাফুল আলম নান্নু, জাবির আলী এবং জামায়াতে ইসলামের পে মহানগর আমীর অধ্যাপক মিয়া গোলাম পরওয়ার, জেলা আমীর মাওলানা এমরান হুসাইন, মহানগর নায়েবে আমীর মাস্টার শফিকুল আলম, সেক্রেটারী মাওলানা আবুল কালাম আজাদ, মুন্সী মিজানুর রহমান, মুন্সী মঈনুল ইসলাম, মিয়া গোলাম কুদ্দুস, খন্দকার আব্দুল খালেক উপস্থিত ছিলেন।